En nokså stor og kraftig, svart glansbille med gulbrune dekkvinger. Hodet er stort og bredt med noe forlengede kjever (mandibler) og små, rundede fasettøyne. Antennene er litt lengre enn hodets bredde, med en nokså liten, tre-leddet, mot spissen gulbrun klubbe. Pronotum er firkantet med et bredt, ovalt søkk i midten som går i hele pronotums lengde. Dekkvingene er rundede og dekker hele bakkroppen, gulbrune med noe lysere kanter og en mørk flekk i spissen.